CELEX: 62009CA0393
Language: sk
Date: 2010-12-22 00:00:00
Title: Vec C-393/09: Rozsudok Súdneho dvora (tretia komora) z  22. decembra 2010 (návrh na začatie prejudiciálneho konania, ktorý podal Nejvyšší správní soud — Česká republika) — Bezpečnostní softwarová asociace — Svaz softwarové ochrany/Ministerstvo kultury (Duševné vlastníctvo — Smernica 91/250/EHS — Právna ochrana počítačových programov — Pojem „vyjadrenie počítačového programu v akejkoľvek forme“ — Začlenenie alebo nezačlenenie grafického užívateľského rozhrania programu — Autorské právo — Smernica 2001/29/ES — Autorské práva a s nimi súvisiace práva v informačnej spoločnosti — Televízne vysielanie grafického užívateľského rozhrania — Verejný prenos diela)

26.2.2011   
            
            
               SK
            
            
               Úradný vestník Európskej únie
            
            
               C 63/8
            
         Rozsudok Súdneho dvora (tretia komora) z 22. decembra 2010 (návrh na začatie prejudiciálneho konania, ktorý podal Nejvyšší správní soud — Česká republika) — Bezpečnostní softwarová asociace — Svaz softwarové ochrany/Ministerstvo kultury
   (Vec C-393/09) (1)
   
   (Duševné vlastníctvo - Smernica 91/250/EHS - Právna ochrana počítačových programov - Pojem „vyjadrenie počítačového programu v akejkoľvek forme“ - Začlenenie alebo nezačlenenie grafického užívateľského rozhrania programu - Autorské právo - Smernica 2001/29/ES - Autorské práva a s nimi súvisiace práva v informačnej spoločnosti - Televízne vysielanie grafického užívateľského rozhrania - Verejný prenos diela)
   2011/C 63/14
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Nejvyšší správní soud
   
      Účastníci konania pred vnútroštátnym súdom
   
   
      Žalobca: Bezpečnostní softwarová asociace — Svaz softwarové ochrany
   
      Odporca: Ministerstvo kultury
   
      Predmet veci
   
   Návrh na začatie prejudiciálneho konania — Nejvyšší správní soud — Výklad článku 1 ods. 2 smernice Rady 91/250/EHS zo 14. mája 1991 o právnej ochrane počítačových programov (Ú. v. ES L 122, s. 42; Mim. vyd. 17/001, s. 114) a článku 3 ods. 1 smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001, s. 230) — Zahrnutie alebo nezahrnutie grafického užívateľského rozhrania do pojmu „vyjadrenie počítačového programu v akejkoľvek forme“ uvedeného v článku 1 ods. 2 smernice 91/250
   
      Výrok rozsudku
   
   
               1.
            
            
               Grafické užívateľské rozhranie nepredstavuje formu vyjadrenia počítačového programu v zmysle článku 1 ods. 2 smernice Rady 91/250/EHS zo 14. mája 1991 o právnej ochrane počítačových programov a nemôže sa naň vzťahovať autorsko-právna ochrana k počítačovým programom podľa tejto smernice. Napriek tomu na také rozhranie sa ako na dielo môže vzťahovať autorsko-právna ochrana podľa smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti, pokiaľ toto rozhranie predstavuje autorov vlastný duševný výtvor.
            
         
               2.
            
            
               Televízne vysielanie grafického užívateľského rozhrania nepredstavuje verejný prenos autorského diela v zmysle článku 3 ods. 1 smernice 2001/29.
            
         
      (1)  Ú. v. EÚ C 11, 16.1.2010.